Il-coach ta' Inter, Antonio Conte, faħħar it-titjib li għamel Romelu Lukaku fiż-żmien li ilu man-Nerazzurri u kif ix-xamma tiegħu għall-goal kompliet tiżdied. Il-plejer internazzjonali Belġjan kien deċiżiv fil-logħba kontra Genoa li huma rebħu bl-iskor ta' 2-0. Dan kien l-għaxar goal li skorja Lukaku fi tmien partiti matul dan l-istaġun filwaqt li tella' t-total tiegħu għal 22 goal kemm ilu li mar jilgħab fil-belt ta' Milan. Conte qal li Lukaku huwa player fundamentali għalih u fisser kemm hu inbidel mil-lejl għan-nhar minn meta ngħaqad magħhom wara li kellu mumenti kwieti meta kien jilgħab ma' Manchester United.